Alaquàs i Aldaia entreguen els seus Premis Universitaris
13/06/2014

# Alaquàs i Aldaia entreguen els seus Premis Universitaris

*   13/06/2014
*   [Imprimir](#)
*   Compartir
*    https://www.alaquas.org/documento.asp?id\_do=14428

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14428%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20i%20Aldaia%20entreguen%20els%20seus%20Premis%20Universitaris)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14428/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14428/1306201420140612_191031_1_Form_4.jpg)](https://www.alaquas.org/ficheros/documentos/2014/2/14428/1306201420140612_191031_1_Form_10.jpg "<a href='https://www.alaquas.org/ficheros/documentos/2014/2/14428/1306201420140612_191031_1_Form_10.jpg' target=_blank><i class='fa fa-external-link' aria-hidden='true'></i>.Alaquàs i Aldaia entreguen els seus Premis Universitaris</a>")

Les joves Agar Moreno Secaduras i Mª del Mar García Idiago guanyen la XXVIII edició dels Premis Universitaris pel seu treball "Alaquàs i Aldaia en el context de les ciutats intel·ligents -Smart Cities-"

Les joves Agar Moreno Secaduras i Mª del Mar García Idiago, autores del treball **”Alaquàs i Aldaia en el context de les ciutats intel·ligents –Smart Cities“** han estat les guanyadores dels XXVIII Premis a Universitaris convocats pels ajuntaments d’Alaquàs i d’Aldaia i per Caixa Popular amb la col·laboració de l’Agrupació Comarcal d’Empresaris i els instituts de les dues poblacions, per tal de posar en valor la riquesa cultural i social d’aquestes poblacions i reconèixer el treball dels universitaris.

El premi va ser lliurat ahir dijous en un acte celebrat al Castell d’Alaquàs en el qual van estar presents l’alcaldessa d’Alaquàs, Elvira García Campos, l’alcaldessa d’Aldaia, Carmen Jávega, la directora de l’oficina de Caixa Popular a Aldaia, Pilar Molina Salina i representants de totes les entitats convocants.

En les intervencions, l’alcaldessa d’Alaquàs va felicitar les joves per aquest guardó i va posar en valor el treball que realitzen els joves d’aquests municipis per estar al capdavant de tot tipus d’iniciatives, tot i destacant aquest treball amb el que contribuir a millorar la gestió de les administracions des del punt de vista de les ciutats intel·ligents. La primera edil va assegurar que l’Ajuntament d’Alaquàs “ve realitzat un important esforç en aquest sentit, posant en marxa iniciatives que garanteixen l’accés a Internet de tota la ciutadania i una comunicación ràpida i eficaç entre l’administració i ciutadania. Així, va posar com a exemples el treball que es realitza des de la Regidoria de Societat de la Informació i Modernització de l’Administració en temes claus com digitalització del registre de entrada, la posada en marxa dels tràmits online o la nova APP per a mòbils”.

Per la seua part, l’alcaldessa d’Aldaia va afirmar que “el procés és lent però caminem amb pas ferm perquè partim amb el convenciment de que poc a poc anirem sumant serveis i aplicacions per apropar l’Ajuntament als nostres veïns. La posada en marxa d’una “smart city” es tradueix en la suma de voluntats, tant dels ciutadans que creuen en el progrés de l’equip de govern que lidere, perquè estem convençuts que per a l’avanç d’una societat com la nostra és necessari que estem al capdavant i a l’avantguarda tecnològica perquè la nostra siga una societat sostenible. Un poble com el d’Aldaia està, per pura necessitat i demanda dels seus ciutadans, abocat a utilizar les tecnologies de la informació i la comunicació, les anomenades TIC per compaginar les seues estructures i serveis públics de manera que siguen més eficients i atractius per als seus veïns”.

Agar Moreno Secaduras i Mª del Mar García Idiago son veïnes d’Aldaia i llicenciades en Ciències Polítiques i de l’Administració. Les premiades es van presentar a aquesta convocatòria amb un treball a través del qual es fa un estudi de com les administracions públiques han de plantejar-se una evolució en el models de la gestió de les ciutats i com l’aplicació de les Tecnologies de la Informació i les Comunicacions (TIC) es fa imprescindible i es tradueix en el concepte Smart City (Ciutat Intel·ligent).

Els Premis Universitaris estan convocats pels Ajuntaments d'Alaquàs i Aldaia, l'ACE (Agrupació Comarcal d'Empresaris), l'entitat Caixa Popular, a més dels Instituts d'Educació Secundària, Faustí Barberà i el Terç d'Alaquàs i el Beatriu Sivera, Carles Salvador i Salvador Gadea d'Aldaia.